آمریکا باش قرارگاه باشقانی ژنرال ژوزف دانفورد  تورکیه باش قرارگاه باشقانی ژنرال حولوصی آکارلا گؤروشمک اوچون تورکیه‌دئیدی.
ایکی همکاری آراسیندا رئال‌لاشان گؤروشمه‌دن سونرا یازیلی بیر آچیقلاما ائدیلدی.
آچیقلامادا، سوریه و عراقین توپراق بوتؤو‌لوگونون قورونماسی و ترورلا موباریزه‌نین اورتاق ایجرا اهمیتینه بیر دفعه داها دقت چکیلدیگی قید ائدیلدی.
گؤروشمه‌ده ژنرال آکار، سوریه‌نین قوزئی‌نین تروریستلر‌دن تمیزلنمه‌سی اوچون 24 آوقوستدا تورکیه‌نین لیدرلیگینده باشلادیلان فیرات قالخانی حرکاتینا، کوالیسیونون هاوا دستگی وئرمه‌سی‌نین اهمیتینی وورغولادی.
آیریجا؛ قاچقین موقعیتینه دوشن سوریه‌لی‌لر جرابلوس و دیگر یاشاییش یئرلرینه گئری قاییتماسی‌نین بؤلگه‌ده ثابیتلیگین تامین ائدیلمه‌سینه قاتقیسی دیله گتیریلدی.
گؤروشمه‌ده، مونبیج‌دن پ.ی.د / ی.پ.گ ترور تشکیلاتی‌نین چیخاریلماسی ایله رقه‌دکی سون وضعیت، عراقین موصول شهرینی ترور تشکیلاتی داعش‌دن تمیزلمک اوچون 17 اوکتوبردا عراق اوردوسونون باشلاددیغی، آمریکانین لیدرلیگین‌دکی کوالیسیون گوجلری‌نین دستکلدیگی موصول حرکاتی، پ.ی.د / ی.پ.گ ترور تشکیلاتی‌نین سوریه و عراق‌داکی فعالیت‌لری و بؤلگه‌دکی مذهب چاتیشما ریسکی موضوعلاریندا قارشی‌لیق‌لی بیلگی و فیکیر موبادیله‌سی اولدو.
الباب و رقه باشدا اولماقلار، سوریه و عراقدا ترور تشکیلاتی داعشه قارشی اورتاق موباریزه یول‌لاری دا ماسا‌داکی موضوعلار آراسیندا ایدی.
ژنرال آکار، تورکیه‌نین عراقین تلعفر و سینجار بؤلگه‌لرین‌دکی حساس‌لیق‌لارینی و فتح الله‌چی ترور تشکیلاتی نین(فتو)‌آمریکادا داوام ائدن فعالیتی حاقین‌داکی ناراحات‌لیغینی همکارینا تکرار چاتدیردی.
